Lie Hansen etter gigantkampen: – Julaften og bursdag på en gang
– Dette henger ganske høyt på listen over de beste landskampene jeg har spilt. Det er i alle fall topp tre, sier Hansen til VG. Han bruker ord som «marsipan» og «kjør da, Polen», for å beskrive følelsen av å banke polakkene på deres egen hjemmebane. Da han kom bort til norske journalister, med en ispose på hvert kne og en banan i hånden, var Hansen fremdeles smørblid av triumfen han hadde vært med på. – Dette var gøy! Jeg føler meg overraskende rolig, men vi føler jo vi har litt kontroll på dem mot slutten. Vi lar oss ikke stresse, men kjører vårt spill. Og det funker. Vi holder dem på et par måls avstand, og det holder, sier han. Sagosen etter triumfen: – UbeskriveligHansen spilte seg til en solid nier på VGs spillerbørs. – Det er veldig gøy. Det er ikke hver dag jeg gjør det. Dette er litt julaften og bursdag på en gang, sier han. Norge havnet under ved starten av førsteomgang, og møtte også en hall med et massivt trøkk og et svært entusiastisk hjemmepublikum. Men hverken Hansen eller de andre norske håndballgutta lot seg stresse av det, og lukket kjapt Polens vesle luke. Myrhol om mulig semifinale: – Surrealistisk Hansen var en av de som virkelig tok ansvar, og i første omgang traff han på alt han forsøkte seg på. Kanoner av noen skudd gikk i nettet bak den polske keeperen Slawomir Szmal. – Jeg har jo tullet litt med at jeg bare har tatt det litt med ro gjennom gruppespillet, for å heller slå til nå i hovedrunden. Det viste seg jo å gjelde, gliser han. Han synes ikke det var noe problem å stå fram og ta utfordringen i dag, å ta ansvar for Norge, særlig før pause. – Det er noe som bare skjer av seg selv, sier han. VGs børs:Se VGs vurdering og sett dine egne karaktererI pressesonen var håndballherrene sannsynligvis det blideste norske landslaget man har sett på årevis. Etter at trener Christian Berge først hadde gått gledesstrålende og stolt forbi rekken av journalister, kom spillerne en etter en. Hansen kom til slutt. I dag var det ham alle ville ha en bit av. – Det blir nok litt dansing i garderoben nå. Sander (Sagosen) har prøvd seg litt på det før, men han var så dårlig. Vi får vel vise ham hvor skapet står, sier dagens helt. Men om triumfen var stor i dag, og kvelden skal nytes, er Hansen klar på at i morgen starter landslaget på null. Da er alle gylne øyeblikk fra Polen-skalpen glemt. – Vi har stukket en fot inn i semifinalen nå. Men i morgen må vi begynne å konsentrere oss om Makedonia. Vi skal ikke ta helt av. PS! Norges neste kamp i hovedrunden går mandag klokken 18.15, mot Makedonia. Deretter venter Frankrike på onsdag, også den kampen går klokken 18.15.
(Polen - Norge 28-30) Mot et massivt pipekor bestående av 15.000 polakker, sto Espen Lie Hansen (26) opp som Norges hærfører og leverte en drømmekamp.